OpenLLM-France/wikimedia huggingface dataset:
# Cal Coder

Cal Coder o la Casa Coder, és un edifici del municipi de Reus (Baix Camp) inclòs en l'Inventari del Patrimoni Arquitectònic de Catalunya, situat a la plaça del Mercadal número 13.

## Descripció

La importància d'aquest edifici arquitectònic es troba en la seva significativa pervivència històrica, perquè l'establiment que va funcionar com a drogueria des de la seva construcció a finals del segle xviii, ha estat una casa referent en el significat de la plaça, junt amb altres totalment desaparegudes. Cal remarcar sobretot l'interior, que s'ha restaurat respectant diversos elements de l'antic establiment, i que es dedica actualment a restaurant. L'edifici consta de planta baixa, tes pisos i unes golfes. La façana, d'arrebossat formant un encoixinat que representa carreus de pedra, està dividida en tres eixos. L'eix central presenta balcons i els dos laterals finestres de menor alçada. El balcó del primer pis és corregut. Una cornisa emmarca el terrat a la catalana i l'enllaça amb la casa del costat. La façana, de pedra calcària, mostra ornaments d'estil neoclàssic, i vidres decorats amb motius florals negres i daurats. Conserva els fanals exteriors de llautó que originàriament eren de gas. Hi ha també un soterrani, on s'hi entrava per una porta camuflada darrere del taulell de la drogueria, i que va servir de refugi antiaeri durant la guerra civil.

## Història

A la façana de l'establiment hi figura l'any 1790, com al de fundació de la botiga. El senyor Coder va emigrar durant la guerra napoleònica, però tornà a l'acabar-se.

## Referències

* ↑ «Casa Coder». PatMapa. Generalitat de Catalunya. [Consulta: 21-VII-2015].
* ↑ Sardà Ferran, Jordi (et al.) (eds.). Fets urbans: guia d'arquitectura de Reus 10. Reus: Ajuntament de Reus; COAC, 2024, p. 89. ISBN 9788409559398.
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 175. ISBN 8486387655.
# Atlántico Diario

Atlántico Diario és un diari gallec en llengua castellana fundat el 1987 i publicat a la ciutat de Vigo.
El 1986 un centenar llarg d'inversors, la majoria de Vigo, van constituir la societat anònima Rías Baixas comunicación, presidida pel cirurgià Juan Mosquera Luengo i amb José Luis Outeiriño com a conseller delegat. D'aquest projecte va néixer l'any següent Atlántico Diario, un diari concebut com una nova alternativa informativa pel sud de Galícia i amb l'àrea metropolitana de Vigo com a centre de referència.
El 14 de juny de 1987 va sortir el primer número. L'any 2009 es va posar en marxa l'edició digital.

## Enllaços externs

* Pàgina web del diari (castellà)
# Cotinga emmascarada

La cotinga emmascarada (Pipreola pulchra) és un ocell de la família dels cotíngids (Cotingidae).

## Hàbitat i distribució

Habita als boscos dels Andes del Perú.

## Referències

* ↑ «Cotinga emmascarada». Cercaterm. TERMCAT, Centre de Terminologia. Rev. 15/02/2023(català)
# Aiguamolls de Can Salvi

Els Aiguamolls de Can Salvi són uns petits aiguamolls artificials construïts al costat de la riera de Gallecs. Ocupen una superfície d'1,3 hectàrees i es localitzen dins l'espai agrícola de Gallecs al municipi de Mollet del Vallès a 90 metres d'altitud. La riera de Caganell, on es localitzen els aiguamolls, conserva una certa representació de vegetació de ribera tot i que alberedes i vernedes es troben fortament substituïdes pel plàtan i el canyar. A la riba de la bassa que conforma els aiguamolls s'hi troen també uns quants peus d'om així com lliri groc, boga i altres espècies associades a zones humides. Pel que fa a la fauna, la zona té importància històrica com a espai de pas i aturada d'aus migradores. Es poden observar diferents fringíl·lids i palmiformes.
La zona humida dels aiguamolls de Can Salvi va ésser una de les accions del pla de millora i protecció de la zona, amenaçada de construcció des del segle xx. Disposa d'un observatori d'ocells i algun rètol informatiu, un projecte que es va dur a terme gràcies a la col·laboració del Consorci de l'Espai Rural de Gallecs (ERG) i la Fundació Territori i Paisatge, de l'Obra Social de la Caixa de Catalunya. L'espai és molt més freqüentat d'ençà la instal·lació dels equipament mencionats anteriorment. Tot i així, la presència d'una tanca que impedeix l'accés a la bassa fa que, malgrat la pressió humana, hi puguem trobar espècies d'aus nidificants, com ara l'ànec collverd o la polla d'aigua.

## Referències

* 1 2 «Aiguamolls de Can Salvi». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (nota). [Consulta: 8 març 2014].
# Los Plans (el Pont d'Orrit)

Los Plans són uns plans de muntanya del terme municipal de Tremp, dins de l'antic terme ribagorçà de Sapeira, al Pallars Jussà.
Estan situats al sud-est del Pont d'Orrit, a prop i al nord del Mas de Cocurrell, al vessant nord-occidental de la muntanya de Sant Cosme, a llevant de Partnoera.

## Enllaços externs

* Institut Cartogràfic de Catalunya
# Norwood Court

Norwood Court és una població dels Estats Units a l'estat de Missouri. Segons el cens del 2000 tenia 1.061 habitants.

## Demografia

Segons el cens del 2000, Norwood Court tenia 1.061 habitants, 583 habitatges, i 240 famílies. La densitat de població era de 2.926,1 habitants per km².
Dels 583 habitatges en un 23,8% hi vivien nens de menys de 18 anys, en un 16,1% hi vivien parelles casades, en un 19,4% dones solteres, i en un 58,8% no eren unitats familiars. En el 51,3% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,82 i el nombre mitjà de persones que vivien en cada família era de 2,68.
Per edats la població es repartia de la següent manera: un 21,7% tenia menys de 18 anys, un 10,9% entre 18 i 24, un 41,2% entre 25 i 44, un 18,2% de 45 a 60 i un 8% 65 anys o més.
L'edat mediana era de 31 anys. Per cada 100 dones de 18 o més anys hi havia 83,4 homes.
La renda mediana per habitatge era de 28.375 $ i la renda mediana per família de 28.594 $. Els homes tenien una renda mediana de 29.453 $ mentre que les dones 22.955 $. La renda per capita de la població era de 19.684 $. Entorn del 13% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norwood Court». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Norwood Court». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Gavrilovka (Krasnoiarsk)

* Per a altres significats, vegeu «Gavrilovka».
Gavrilovka (en rus: Гавриловка) és un poble del krai de Krasnoiarsk, a Rússia, que en el cens del 2010 tenia 91 habitants. Pertany al districte d'Ilanski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Regent's University London

Regent's University London és una de les quatre universitats privades de la ciutat de Londres, al Regne Unit. És una de les dues sense ànim de lucre. Amb un clar enfocament internacional, un 15% dels seus estudiants són del Regne Unit, un 10% dels Estats Units i la resta d'altres llocs del món. Va prendre el nom del parc Regent's Park, on el 1985 va adquirir els edificis de l'antic campus de l'antic Bedford College de la Universitat de Londres.

## Referències

* ↑ «Regent's College». The Independent, 15-06-2011.
* ↑ «Regent's University London» (en anglès). Independent, 08-08-2014 [Consulta: 14 desembre 2020].
# Belmont (Pennsilvània)

Belmont és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.846 habitants.

## Demografia

Segons el cens del 2000, Belmont tenia 2.846 habitants, 1.254 habitatges, i 798 famílies. La densitat de població era de 607,1 habitants per quilòmetre quadrat.
Dels 1.254 habitatges en un 20,7% hi vivien nens de menys de 18 anys, en un 53,7% hi vivien parelles casades, en un 8,1% dones solteres, i en un 36,3% no eren unitats familiars. En el 33% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,7.
Per edats la població es repartia de la següent manera: un 16% tenia menys de 18 anys, un 6,6% entre 18 i 24, un 20,2% entre 25 i 44, un 22,6% de 45 a 60 i un 34,6% 65 anys o més.
L'edat mediana era de 50 anys. Per cada 100 dones de 18 o més anys hi havia 74,5 homes.
La renda mediana per habitatge era de 32.717 $ i la renda mediana per família de 39.479 $. Els homes tenien una renda mediana de 31.856 $ mentre que les dones 25.304 $. La renda per capita de la població era de 17.958 $. Entorn del 9,6% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Belmont». American Fact Finder. Oficina del Cens dels Estats Units, 12-01-2010.
# Soiuz T-7

Soiuz T-7 (amb nom clau Dnieper) va ser un vol espacial tripulat de la Unió Soviètica en 1982 a l'estació espacial Saliut 7 en òrbita terrestre. Va ser la tercera missió a l'estació. La tripulant Svetlana Savítskaia va ser la primera dona a l'espai en gairebé vint anys, des de Valentina Tereixkova que va volar en 1963 en el Vostok 6.
Savítskaia se li va donar el mòdul orbital Soiuz T-7 per la privacitat. La tripulació de la Soiuz T-7 va lliurar els experiments i correu per enviar-los de casa a la tripulació Elbrus. El 21 d'agost, els cinc cosmonautes van intercanviar els seients dels Soiuz Ts. Els Dniepers es van desacoblar en el Soiuz T-5, deixant la nova nau Soiuz T-7 per a la tripulació de llarga duració.

## Tripulació

| Tripulació Dnieper | Tripulació Elbrus |
| Posició | Tripulació de llançament | Tripulació d'aterratge |
| Comandant | Leonid Popov Tercer vol espacial | Anatoli Berezovoi Primer vol espacial |
| Enginyer de vol | Aleksandr Serebrov Primer vol espacial | Valentín Lébedev Segon vol espacial |
| Cosmonauta d'investigació | Svetlana Savítskaia Primer vol espacial | Cap |

### Tripulació de reserva

| Posició | Tripulació | Tripulació |
| Comandant | Vladímir Vasiutin | Vladímir Vasiutin |
| Enginyer de vol | Víktor Savinikh | Víktor Savinikh |
| Cosmonauta d'investigació | Irina Prónina | Irina Prónina |

## Paràmetres de la missió

* Massa: 6.850 kg
* Perigeu: 289 km
* Apogeu: 299 km
* Inclinació: 51,6°
* Període: 90,3 minuts

## Referències

* ↑ «Spaceflight mission report: Soyuz T-7». [Consulta: 22 desembre 2018].
# Los detectives salvajes

Los detectives salvajes és la cinquena novel·la de l'escriptor xilè Roberto Bolaño, publicada en 1998. Consta de tres parts: la primera i la tercera són el diari del personatge Juan García Madero, un jove de 17 anys estudiant de dret. D'elles, la primera transcorre a Mèxic, D.F. en la fi de l'any 1975 i la tercera al desert de Sonora en el principi de l'any 1976. La segona part consisteix en fragments corresponents a testimoniatges de 52 diferents personatges, on es recullen les vivències entre els anys 1976 i 1996 dels poetes Arturo Belano i Ulisses Llima en diferents llocs del món. El relat és un homenatge a l'infrarrealisme, moviment poètic, que en la novel·la és denominat realisme visceral, i als seus integrants. Així, Arturo Belano és en realitat el mateix Roberto Bolaño, i Ulisses Lima és el poeta mexicà Mario Santiago Papasquiaro.
L'obra ha estat traduïda a diversos idiomes, i va guanyar l'any 1998 el premi Herralde i en 1999 el premi Rómulo Gallegos. La novel·la ha rebut gran quantitat d'elogis, tant d'escriptors com de crítics especialitzats.

## Referències

* ↑ Cuadros, Ricardo. «La escritura y la muerte en Los detectives salvajes de Roberto Bolaño», 23-01-2005. [Consulta: 26 julio].
* 1 2 Brito, Cristián. «Los detectives salvajes: El fascinante mundo de Bolaño», 18-05-2004. Arxivat de l'original el 2008-12-08. [Consulta: 26 julio].Arxivat 2008-12-08 a Wayback Machine.
* ↑ Toledo, Alejandro. «Roberto Bolaño, muerte infrarreal», 16-07-2003. [Consulta: 26 julio].
* ↑ Montané Krebs, Bruno. «Sin timón y en el delirio», 01-11-2004. Arxivat de l'original el 2012-02-03. [Consulta: 26 julio].Arxivat 2012-02-03 a Wayback Machine.
* ↑ Torrecilla, Adolfo. «El salto al vacío de Roberto Bolaño», 13-03-2010. [Consulta: 26 julio].
* ↑ Murillo, F. Javier. «Los Detectives Salvajes (2004)». [Consulta: 1r agost 2013].
* ↑ Agencia EFE. «"A mí me gusta más Bolaño que García Márquez con diferencia", afirma Jorge Herralde», 12-09-2009. [Consulta: 26 julio].
* ↑ Herralde, 2005, p. 17-29.

## Bibliografia

* Herralde, Jorge. Para Roberto Bolaño. I. Barcelona: Acantilado, 2005. ISBN 84-96489-20-5.
# Norwood (Nova York)

Norwood és una població dels Estats Units a l'estat de Nova York. Segons el cens del 2000 tenia 1.685 habitants.

## Demografia

Segons el cens del 2000, Norwood tenia 1.685 habitants, 685 habitatges, i 446 famílies. La densitat de població era de 314,3 habitants per km².
Dels 685 habitatges en un 30,4% hi vivien nens de menys de 18 anys, en un 49,6% hi vivien parelles casades, en un 11,2% dones solteres, i en un 34,9% no eren unitats familiars. En el 28,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,4% tenia menys de 18 anys, un 8,8% entre 18 i 24, un 28,4% entre 25 i 44, un 25,6% de 45 a 60 i un 13,7% 65 anys o més.
L'edat mediana era de 38 anys.
Entorn del 6,1% de les famílies i l'11,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Norwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Norwood». American Fact Finder. Oficina del Cens dels Estats Units, 12-01-2010.
# Gavrilovka (Tambov)

* Per a altres significats, vegeu «Gavrilovka».
Gavrilovka (en rus: Гавриловка) és un poble de l'óblast de Tambov, a Rússia, segons el cens del 2010 tenia 55 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Regent

El regent (del llatí regens, 'aquell qui governa') és la figura que substitueix la del rei en una monarquia quan aquest és menor, es troba absent o és incapacitat. El mandat d'un regent o regents s'anomena regència. Si el regent que té aquesta posició és en la línia de successió familiar, se sol utilitzar el terme compost príncep regent; si el regent d'un menor és la seva mare, se sol referir com a reina regent.
En el món de l'empresa s'utilitza també per indicar la persona que, sense ser-ne administrador, en realitza les funcions tant jurídicament com efectiva.

## Referències

* ↑ Oxford English Dictionary
Viccionari
# Bethel Springs

Bethel Springs és una població dels Estats Units a l'estat de Tennessee. Segons el cens del 2000 tenia 763 habitants.

## Demografia

Segons el cens del 2000, Bethel Springs tenia 763 habitants, 317 habitatges, i 219 famílies. La densitat de població era de 133,3 habitants/km².
Dels 317 habitatges en un 30,9% hi vivien nens de menys de 18 anys, en un 54,3% hi vivien parelles casades, en un 12% dones solteres, i en un 30,6% no eren unitats familiars. En el 28,7% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,2% tenia menys de 18 anys, un 10,6% entre 18 i 24, un 22,9% entre 25 i 44, un 26,2% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 84,7 homes.
La renda mediana per habitatge era de 27.500 $ i la renda mediana per família de 33.750 $. Els homes tenien una renda mediana de 26.500 $ mentre que les dones 19.792 $. La renda per capita de la població era de 14.402 $. Entorn del 12,8% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bethel Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Bethel Springs». American Fact Finder. Oficina del Cens dels Estats Units, 12-01-2010.
# Soiuz T-14

Soiuz T-14 (rus: Союз Т-14, Unió T-14) va ser un vol espacial tripulat de la Unió Soviètica en 1985 a l'estació espacial Saliut 7 en òrbita terrestre. La novena expedició a l'estació.

## Tripulació

| Posició | Tripulació de llançament | Tripulació d'aterratge |
| Comandant | Vladímir Vasiutin Primer vol espacial | Vladímir Vasiutin Primer vol espacial |
| Enginyer de vol | Gueorgui Gretxko Tercer vol espacial | Víktor Savinikh Segon vol espacial |
| Cosmonauta d'investigació | Alexander Volkov Primer vol espacial | Alexander Volkov Primer vol espacial |

### Tripulació de reserva

| Posició | Tripulació | Tripulació |
| Comandant | Aleksandr Viktorenko | Aleksandr Viktorenko |
| Enginyer de vol | Guennadi Strekàlov | Guennadi Strekàlov |
| Cosmonauta d'investigació | Ievgueni Salei | Ievgueni Salei |

## Paràmetres de la missió

* Massa: 6850 kg
* Perigeu: 196 km
* Apogeu: 223 km
* Inclinació: 51,6°
* Període: 88,7 minuts

## Referències

* ↑ «Spaceflight mission report: Soyuz T-14». [Consulta: 19 desembre 2018].
# Gerlach-Empire

Gerlach-Empire és una concentració de població designada pel cens dels Estats Units a l'estat de Nevada. Segons el cens del 2000 tenia 499 habitants.

## Demografia

Segons el cens del 2000, Gerlach-Empire tenia 499 habitants, 234 habitatges, i 147 famílies La densitat de població era de 2,05 habitants per km².
Dels 234 habitatges en un 26,1% hi vivien nens de menys de 18 anys, en un 48,3% hi vivien parelles casades, en un 9,8% dones solteres, i en un 37,2% no eren unitats familiars. En el 34,2% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,71.
Per edats la població es repartia de la següent manera: un 22,6% tenia menys de 18 anys, un 7,2% entre 18 i 24, un 31,4% entre 25 i 44, un 29,4% de 45 a 64 i un 9,4% 65 anys o més.
L'edat mediana era de 38,5 anys. Per cada 100 dones hi havia 116,02 homes. Per cada 100 dones de 18 o més anys hi havia 120,57 homes.
La renda mediana per habitatge era de 35.089 $ i la renda mediana per família de 43.125 $. Els homes tenien una renda mediana de 36.000 $ mentre que les dones 23.056 $. La renda per capita de la població era de 14.793 $. Aproximadament el 10,3% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gerlach-Empire». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Gerlach-Empire». American Fact Finder. Oficina del Cens dels Estats Units, 15-09-2010.
# Campbellsport

Campbellsport és una població dels Estats Units a l'estat de Wisconsin. Segons el cens del 2000 tenia 1.913 habitants.

## Demografia

Segons el cens del 2000, Campbellsport tenia 1.913 habitants, 710 habitatges, i 474 famílies. La densitat de població era de 631,3 habitants per km².
Dels 710 habitatges en un 32,5% hi vivien nens de menys de 18 anys, en un 54,9% hi vivien parelles casades, en un 8,9% dones solteres, i en un 33,1% no eren unitats familiars. En el 26,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,4% tenia menys de 18 anys, un 8,5% entre 18 i 24, un 29,7% entre 25 i 44, un 16,4% de 45 a 60 i un 22,9% 65 anys o més.
L'edat mediana era de 38 anys. Per cada 100 dones de 18 o més anys hi havia 74,1 homes.
La renda mediana per habitatge era de 44.740 $ i la renda mediana per família de 53.833 $. Els homes tenien una renda mediana de 35.897 $ mentre que les dones 22.652 $. La renda per capita de la població era de 18.622 $. Aproximadament el 2,3% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campbellsport» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Campbellsport». American Fact Finder. Oficina del Cens dels Estats Units, 12-01-2010.
# Leucostaurita

La leucostaurita és un mineral de la classe dels borats, que pertany al grup de la hilgardita.

## Característiques

La leucostaurita és un borat de fórmula química Pb₂[B₅O$_9$]Cl·0,5H₂O. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema ortoròmbic. Va ser descoberta a la mina Asunción, a Caracoles, al districte de Sierra Gorda (Regió d'Antofagasta, Xile), l'únic indret on ha estat trobada.
Segons la classificació de Nickel-Strunz, la leucostaurita pertany a «06.EA - Nesopentaborats» juntament amb els següents minerals: sborgita, santita, ramanita-(Rb), ramanita-(Cs), amonioborita i ulexita.

## Referències

* ↑ «Leucostaurite» (en anglès). Mindat. [Consulta: 24 juny 2016].